ai4bharat/Pralekha huggingface dataset:
कृषी मंत्रालय
छोट्या शेतकऱ्यांच्या ’कृषी व्यवसाय कन्सोर्टियम’  वर 10000 एफपीओ स्थापन करण्याची आणि ई-एनएएम प्लॅटफॉर्म बळकट करण्याची महत्त्वपूर्ण जबाबदारी - नरेंद्र सिंह तोमर
एसएफएसीच्या 24 व्या व्यवस्थापन मंडळाच्या आणि 19 व्या वार्षिक सर्वसाधारण मंडळाच्या सभांना संबोधित करताना तोमर यांनी 1000 बाजारपेठा ई-एनएएमशी जोडल्याबद्दल केली प्रशंसा; 10000 कोटींपेक्षा जास्त शेतकरी आणि 1.30 लाखांहून अधिक व्यवसायांची ई-एनएममध्ये नोंदणी
नवी दिल्ली, 12 जून 2020
केंद्रीय कृषी आणि शेतकरी कल्याण, ग्रामविकास आणि पंचायती राजमंत्री नरेंद्र सिंह तोमर म्हणाले की पंतप्रधान नरेंद्र मोदी यांनी कृषी क्षेत्रात क्रांतिकारक सुधारणा केल्या असून 10 हजार शेतकरी उत्पादक संघटना स्थापन करण्याच्या घोषणेचा यात समावेश आहे. हे काम पूर्ण करण्याची जबाबदारी छोट्या शेतकरी ’कृषिव्यवसाय कन्सोर्टियम  वर आहे, जी सध्याच्या परिस्थितीत ई-एनएएम मंचाला बळकट करण्यासाठी देखील जबाबदार आहे. एसएफएसीच्या स्थापनेनंतर संस्थात्मक आणि खासगी गुंतवणूकीत बरीच प्रगती झाली आहे.
एसएफएसीच्या 24 व्या व्यवस्थापन मंडळाच्या आणि 19 व्या वार्षिक सर्वसाधारण मंडळाच्या सभांना संबोधित करताना तोमर यांनी एसएफएसी टीमचे दोन टप्प्यांत 1000 बाजारपेठा ई-एनएएमशी जोडल्याबद्दल अभिनंदन केले. ते पुढे म्हणाले की मंच निर्माण करण्याचे उद्दीष्ट साध्य केले पाहिजे. आतापर्यंत ई-एनएएम मंचावर एक लाख कोटी रुपयांचे व्यवहार झाले आहेत. 1.66 कोटींपेक्षा जास्त शेतकरी आणि 1.30 लाखाहून अधिक व्यवसायांनी ई-एनएएम सुरू झाल्यापासून नोंदणी केली आहे. तोमर म्हणाले की, सुधारणांचा परिणाम म्हणून उत्पादनांची विक्री सुलभ करणे आणि पारदर्शकतेसह करणे , शेतकऱ्यांना त्यांच्या मालाला योग्य भाव आणि या मंचावर त्यांना थेट प्रवेश सुनिश्चित करणे हे आपल्यासमोर आव्हान आहे. लॉकडाऊन कालावधीतही शेतक-यांनी मोठ्या समर्पित वृत्तीने कापणीचे काम पूर्ण केले आहे. यामध्ये शेतकऱ्यांना मदत केल्याबद्दल एसएफएसीचे अभिनंदन केले पाहिजे.
तोमर म्हणाले की पूर्वी एसएफएसी अस्तित्त्वात असलेल्या योजनांच्या आधारे एफपीओ तयार करत असत, परंतु आज ही आनंदाची बाब आहे की पंतप्रधानांनी देशभरात 10 हजार एफपीओ स्थापन करण्याची घोषणा केली ज्यामुळे या कार्याला चालना मिळेल. एफपीओ केवळ स्थापन करणे आवश्यक नाही तर त्यांनी त्यांची उद्दीष्ट साध्य करणे आवश्यक आहे. शेतकरी गटात एकत्र येतील, चर्चा होईल आणि प्रशिक्षण घेतील, त्यांचे उत्पादन वाढावे, त्यांनी विविध पिके घ्यावीत आणि कीटकनाशकांचा वापर कमी करण्याच्या पद्धतींबद्दल चर्चा करावी हे सुनिश्चित करण्यात त्यांची जबाबदारी वाढत आहे. पंतप्रधानांनी शेतकऱ्यांचे उत्पन्न दुप्पट करण्याचे उद्दिष्ट ठेवले आहे. दरम्यानच्या काळात कोविडची समस्या उभी ठाकली मात्र कृषी मंत्रालयाची आणि शेतकऱ्यांची गती अजूनही कमी झालेली नाही.एसएफएसी ने कृषी मंत्रालयाच्या अधिकाऱ्यांच्या मदतीने किसान रथ ऍप्प सुरू केल्याबद्दल नरेंद्र सिंह तोमर यांनी कौतुक केले.यामुळे लॉकडाऊन दरम्यान शेतमालाची वाहतुकीची समस्या कमी झाली.B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 232
पंतप्रधान कार्यालय
जम्मू आणि काश्मीरच्या राजकीय पक्षांबरोबर मा.पंतप्रधानांच्या नेतृत्वात बैठक झाल्यानंतर राज्यमंत्री डॉ.जितेंद्र सिंग यांनी केलेल्या निवेदनाचा मराठी अनुवाद
जम्मू आणि काश्मीरच्या राजकीय पक्षांबरोबर मा.पंतप्रधानांच्या नेतृत्वात झालेल्या चर्चेचा नुकताच समारोप झाला. जम्मू आणि काश्मीरमध्ये लोकशाहीचे बळकटीकरण आणि विकास होण्याच्या दिशेने हा अतिशय सकारात्मक प्रयत्न आहे. अतिशय खेळीमेळीच्या व स्नेहपूर्ण वातावरणात ही बैठक संपन्न झाली. भारताच्या लोकशाहीप्रती आणि भारताच्या संविधानाप्रती सर्वच पक्षांनी पूर्ण निष्ठा आणि पाठिंबा व्यक्त केला.
गृहमंत्री महोदयांनी सर्व नेत्यांना जम्मू आणि काश्मीरमधील परिस्थितीतील सुधारणांची माहिती दिली.
मा.पंतप्रधानांनी प्रत्येक पक्षाची मते व सूचना अत्यंत गांभीर्याने ऐकून घेतली. सर्व लोकप्रतिनिधींनी मोकळ्या मनाने आपापला दृष्टिकोन मांडल्याबद्दल पंतप्रधानांनी त्यांचे कौतुक केले. पंतप्रधानांनी या बैठकीदरम्यान दोन महत्त्वाच्या मुद्द्यांवर भर दिला. जम्मू आणि काश्मीरमध्ये तळागाळापर्यंत लोकशाही पोहोचविण्यासाठी आपण साऱ्यांनी मिळून काम केले पाहिजे. दुसरे म्हणजे, जम्मू आणि काश्मीरचा सर्वांगीण विकास झाला पाहिजे आणि तेथील प्रत्येक प्रदेशापर्यंत, प्रत्येक समुदायापर्यंत विकास पोहोचला पाहिजे. यासाठी सहकार्याचे आणि जनसहभागाचे वातावरण असणे अत्यंत गरजेचे आहे.
जम्मू-काश्मीरमध्ये पंचायती राज्य व्यवस्थेसाठी आणि अन्य स्थानिक संस्थांसाठीच्या निवडणुका अतिशय यशस्वी झाल्याचेही मा. पंतप्रधानांनी आवर्जून नमूद केले. सुरक्षा स्थितीतही सुधारणा झाली आहे. निवडणुका संपल्यावर सुमारे 12,000 कोटी रुपये थेट पंचायतींपर्यंत पोहोचले आहेत. यामुळे खेड्यांमध्ये विकासाची गती वाढली आहे.
पंतप्रधान म्हणाले, "आता जम्मू आणि काश्मीरमध्ये लोकशाही प्रक्रियेतील पुढचे महत्त्वाचे पाऊल आपण उचलले पाहिजे, ते म्हणजे विधानसभा निवडणुका. प्रत्येक प्रदेशाला आणि प्रत्येक समाजघटकाला विधानसभेत पुरेसे प्रतिनिधित्व मिळेल अशा बेताने, मतदारसंघांच्या पुनर्रचनेची प्रक्रिया वेगाने पार पडली पाहिजे."तसेच, दलित, मागासवर्गीय आणि आदिवासी क्षेत्रात राहणाऱ्या नागरिकांना उचित प्रतिनिधित्व मिळणे गरजेचे आहे, असेही पंतप्रधान म्हणाले.
मतदारसंघांच्या पुनर्रचनेत प्रत्येकाचा सहभाग मिळण्यावरही या बैठकीत सविस्तर चर्चा झाली. या प्रक्रियेत सहभागी होण्यास उपस्थित सर्व पक्षांनी मान्यता दिली आहे.
जम्मू-काश्मीरला शांतता आणि प्रगतीच्या वाटेवर मार्गक्रमण करता येण्यासाठी सर्व भागीदारांचे सहकार्य आवश्यक असल्यावर पंतप्रधानांनी भर दिला. जम्मू आणि काश्मीर आता हिंसेच्या दुष्टचक्रातून बाहेर पडून स्थैर्याच्या दिशेने वाटचाल करत आहे. जम्मू-काश्मीरच्या जनतेमध्ये नवी आशा आणि नवा आत्मविश्वास उदयाला आला आहे, असेही पंतप्रधान म्हणाले.
"हा विश्वास बळकट करण्यासाठी आणि आत्मविश्वास वाढविण्यासाठी आपण सर्वांनी मिळून अहोरात्र काम केले पाहिजे", अशी अपेक्षा पंतप्रधानांनी व्यक्त केली. जम्मू-काश्मीरच्या लोकशाहीचे सशक्तीकरण आणि जम्मू-काश्मीरची प्रगती आणि समृद्धी यासाठी, आजची बैठक हे एक महत्त्वपूर्ण पाऊल ठरणार आहे. आजच्या या बैठकीत सहभागी झाल्याबद्दल मी सर्व राजकीय पक्षांचे आभार मानतो.
धन्यवाद !
अस्वीकरण/स्पष्टीकरण- हा स्थूल अनुवाद आहे. मूळ निवेदन हिंदीमध्ये करण्यात आले होते.
मंत्रिमंडळ
भारत आणि मालदीव दरम्यान आरोग्य क्षेत्रातील सामंजस्य कराराला केंद्रीय मंत्रिमंडळाची मंजुरी
नवी दिल्ली, 3 जुलै 2019
पंतप्रधान नरेंद्र मोदी यांनी भारत आणि मालदीव दरम्यान आरोग्य क्षेत्रातील सामंजस्य कराराला कार्योत्तर मंजुरी दिली आहे. या करारावर 8 जून 2019 रोजी स्वाक्षऱ्या करण्यात आल्या होत्या.
या करारात पुढील क्षेत्रातील सहकार्याचा समावेश आहे-
- डॉक्टर्स अधिकारी आणि अन्य आरोग्य व्यावसायिक आणि तज्ज्ञांचे प्रशिक्षण आणि आदान-प्रदान
- वैद्यकीय आणि आरोग्य संशोधन विकास
- औषधे आणि वैद्यकीय उत्पादनांचे नियमन आणि त्यावरील माहितीचे आदानप्रदान
- संसर्गजन्य आणि असंसर्गजन्य आजार ई-आरोग्य आणि टेलिमेडिसिन
- परस्पर मंजुरीच्या अन्य क्षेत्रात सहकार्य
या सामंजस्य कराराच्या अंमलबजावणीवर देखरेख ठेवण्यासाठी आणि सहकार्याची सविस्तर माहिती देण्यासाठी एक कृतिगट स्थापन केला जाईल.
B.Gokhale/S.Kane/D.Rane
(Visitor Counter : 134
मंत्रिमंडळ
आयसीएआय, भारत आणि सीपीए, पपुआ न्यू गिनी  यामधील सामंजस्य कराराला केंद्रीय मंत्रीमंडळाची मंजुरी
नवी दिल्ली, 21 ऑक्टोबर 2020
पंतप्रधान नरेन्द्र मोदी यांच्या अध्यक्षतेखालील केंद्रीय मंत्रीमंडळाने भारतीय सनदी लेखापाल संस्था  आणि सर्टीफाईड प्रॅक्टिसिंग अकाउटंटस, पपुआ न्यू गिनी  या दोन संस्थांमधील सामंजस्य कराराला मंजूरी दिली. या करारानुसार या दोन्ही संस्था आपली क्षमता वाढवण्यासाठी आणि पपुआ न्यू गिनीमधील लेखा , आर्थिक आणि लेखापरिक्षण यातील मुलभूत ज्ञान वृद्धींगत करण्यासाठी परस्परांना सहकार्य करतील.
अंमलबजावणी आणि उद्दिष्टे:-
- भारतीय सनदी लेखापाल संस्था  आणि सर्टीफाईड प्रॅक्टिसिंग अकाउटंट्स पपुआ न्यू गिनी या संस्था पुढील बाबींमध्ये सहकार्य करतील.
- तंत्रविषयक कार्यक्रम, सेमीनार, परिषदा यांचे पपुआ न्यू गिनीमध्ये आयोजन.
- कॉर्पोरेट व्यवस्थापन, तंत्रविषयक संशोधन आणि सल्ला, गुणवत्ता हमी, न्यायवैद्यक लेखापरिक्षण , व्यवसाय वृद्धी, आणि इतर यामध्ये परस्परांना सहकार्य आणि सहयोग.
- हिशेबतपासणी व्यवसायाबाबतची खुली उपलब्ध माहितीची पपुआ न्यू गिनी व भारत यांच्या दरम्यान तसेच आवश्यकतेनुसार आंतरराष्ट्रीय देवाणघेवाण. सीपीए,पीएनजी मधील परिक्षांसाठी ठराविक मॉड्यूल्स तयार करणे.
- विद्यार्थी आणि शिक्षक देवाणघेवाण कार्यक्रम.
- हिशोबतपासणी, अर्थव्यवहार आणि लेखापरिक्षण यामधील कमी कालावधीचे अभ्यासक्रम पुरवणे.
विशेष परिणाम:-
भारतीय सनदी लेखापाल संस्था ICAI ही स्थानिक व्यावसायिक आणि संबधितांना अर्थव्यवहार नोंदणी यांना मदत करणारी नामांकित संस्था आहे. या संकल्पित सामंजस्य कराराद्वारे पपुआ न्यू गिनी भारतीय सनदी लेखापाल संस्थेची विश्वासार्ह आणि सकारात्मक प्रतिमा तयार होण्यास मदत होईल. ऑस्ट्रेलिया- ओशनिया या भागात आयसीएआयचे अनेक सभासद आहेत, त्याचाच पुढील अध्याय पपुआ न्यू गिनी मध्ये लिहिला जाईल. CPA, PNG मधील प्रस्तावित सामंजस्य करार या दोन्ही संस्थांच्या या भागांमधील सभासदांना लाभाचा ठरेल आणि त्यांच्या प्रगतीसाठी सहाय्यक ठरेल.
पार्श्वभूमी:-
भारतीय सनदी लेखापाल संस्था आयसीएआयही लेखापालांच्या कार्यांस नियमितता देण्याच्या उद्देशाने सनदी लेखापाल कायदा 1949 नुसार अस्तित्वात आलेली संवैधानिक संस्था आहे. सर्टीफाईड प्रॅक्टिसिंग अकाउटंट्स पपुआ न्यू गिनी ही पपुआ न्यु गिनी मध्ये हिशेबतपासणी आणि लेखापरिक्षण यातील मानके निर्माणासाठी लेखापाल कायदा 1996 नुसार अकाउटींग व्यवसायाचे आकर्षण वाढावे यासाठी अस्तित्वात आलेली संस्था आहे.
B.Gokhale/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांनी काशी विश्वनाथ मंदिराला भेट देऊन उपस्थितांना संबोधित केले
(नवी दिल्ली, 8 मार्च 2019
पंतप्रधान नरेंद्र मोदी यांनी आज वाराणसी येथे काशी विश्वनाथ मंदिराला भेट देऊन दर्शन घेतले. प्रतिकात्मक भूमिपूजनानंतर त्यांनी काशी विश्वनाथ मंदिराजवळ उपस्थितांना संबोधित केले. काशी विश्वनाथ धाम प्रकल्पाशी जोडले जाणे म्हणजे आपल्याला आशीर्वाद प्राप्त झाल्याची भावना त्यांनी व्यक्त केली. या प्रकल्पाशी संबंधित अधिकाऱ्यांनी निष्ठेने काम केल्याबद्दल त्यांनी प्रशंसा केली. मंदिराच्या आजूबाजूला जागा असणाऱ्या लोकांनी, या प्रकल्पासाठी आपल्या जागा सरकारला अधिग्रहीत करण्यासाठी परवानगी दिल्याबद्दल त्यांनी जनतेचे आभार मानले. काशी विश्वनाथ मंदिर शतकानुशतकं चढ-उतार झेलत उभं आहे. दोन दशकांपूर्वी राणी अहिल्याबाई होळकर यांनी काशी विश्वनाथ मंदिरासाठी केलेल्या कार्याचे त्यांनी स्मरण केले. त्यानंतर मंदिर आणि परिसराकडे सत्तेवर असलेल्यांनी फारसं लक्ष दिलं नाही असे पंतप्रधान म्हणाले.
काशी विश्वनाथ मंदिराजवळच्या सुमारे 40 मंदिरावर काही काळापासून अतिक्रमण झाले होते आता ही मंदिरे अतिक्रमणमुक्त करण्यात आली आहेत. गंगानदी आणि काशी विश्वनाथ मंदिर यात थेट संपर्क जोडण्याचे प्रयत्न सुरू आहेत. हा प्रकल्प इतरांसाठी आदर्श ठरेल आणि काशीला नवी जागतिक ओळख देईल असा विश्वास पंतप्रधानांनी व्यक्त केला.
N.Sapre/N.Chitale/P.Kor
वाणिज्य आणि उदयोग मंत्रालय
2018-19 या वर्षात सरकारी ई बाजारपेठांच्या व्यवहारात चौपट वाढ
नवी दिल्ली, 15 एप्रिल 2019
केंद्र आणि राज्य सरकारांचे विभाग तसेच सार्वजनिक उपक्रमांच्या खरेदीविषयक गरजांची पूर्तता करण्यासाठीच्या गर्व्हमेंट ई मार्केटप्लेस अर्थात सरकारी ई बाजारपेठांच्या पोर्टलच्या व्यवहारात 2018-19 या वर्षात चौपट वाढ झाली आहे. या ई बाजारपेठेतल्या विक्रेत्यांच्या संख्येतही दुप्पट वाढ झाली आहे. उत्पादने, खरेदीदार यातही वाढ नोंदवण्यात आली आहे. त्याचवेळी माल नाकारण्याचे प्रमाण एक टक्क्यापेक्षाही कमी राहीले आहे.
या पोर्टलद्वारे 17 लाखाहून जास्त व्यवहाराद्वारे 23000 कोटीपेक्षा जास्त मूल्याच्या मालाची उलाढाल झाली. दोन लाखाहून अधिक विक्रेते आणि सेवा पुरवठादार यांच्यामार्फत 8.8 लाख उत्पादने उपलब्ध करुन देण्यात आली. 42 टक्के व्यवहार हे या पोर्टलवर नोंदणी केलेल्या सूक्ष्म, लघू आणि मध्यम उद्योगाद्वारे करण्यात आले आहेत. या एकूण व्यवहारांद्वारे 25 टक्के जास्त बचत झाली आहे. 36 राज्ये आणि केंद्र शासित प्रदेशातले खरेदीदार या पोर्टलद्वारे खरेदी करत आहेत.
N.Sapre/N.Chitale/D.Rane
(Visitor Counter : 155
आरोग्य आणि कुटुंब कल्याण मंत्रालय
पर्यावरण आरोग्यविषयक राष्ट्रीय संशोधन संस्थेच्या नव्या हरित परिसराचे डॉ हर्ष वर्धन यांच्या हस्ते उद्घाटन
केंद्रीय आरोग्य आणि कुटुंब कल्याण मंत्री डॉ हर्ष वर्धन यांच्या हस्ते आज भोपाळ येथे आयसीएमआरच्या पर्यावरण आरोग्यविषयक राष्ट्रीय संशोधन संस्थेच्या  नव्या हरित परिसराचे उद्घाटन झाले.
हा कार्यक्रम संपूर्ण देशासाठी एक ऐतिहासिक घटना असल्याचे सांगत, डॉ हर्ष वर्धन यांनी एनआयआरईएच ने केलेल्या कार्याचे महत्व विशद केले. “सध्याच्या काळात, सगळीकडे सुरु असलेल्या व्यापक शहरीकरण आणि विकासकामांचा पर्यावरणावर विपरीत परिणाम होत आहे. पर्यावरण संतुलनाचे अनेक निकष, जसे की हवा, पाणी, जमीन, जैव विविधता यांची हानी होत असून त्याचा थेट परिणाम जागतिक पातळीवर मानवी आरोग्यावर होतो आहे. त्यामुळेच, पर्यावरणातील बदलांचे मानवी आयुष्यावर होणारे परिणाम तपासणे आणि त्यावर उपाययोजना करणे ही काळाची गरज झाली आहे. भारत या पर्यावरणीय हानीसाठी फार जबाबदार नाही, ही आपल्यासाठी चांगली बाब आहे. मात्र असे असले तरी, आपण पर्यावरण संरक्षण आणि संवर्धनासाठी कटीबद्ध आहोत. पंतप्रधान नरेंद्र मोदी यांच्या नेतृत्वाखाली आपण सुरु केलेले जागतिक सौर सहकार्य, पंतप्रधान उज्ज्वला योजनेअंतर्गत स्वच्छ इंधनाची व्यवस्था आणि स्वच्छ भारत अभियान, हे आपल्या या कटीबद्धतेचेच दाखले आहेत’, असे डॉ हर्ष वर्धन म्हणाले.
सध्याच्या कोविड-19 महामारीच्या पार्श्वभूमीवर, पर्यावरण आणि आरोग्य यांच्यातील परस्परसंबंध स्पष्ट करतांना डॉ हर्ष वर्धन म्हणाले, “अलीकडे मिळालेल्या काही पुराव्यांवरुन हे लक्षात आले आहे, की प्रदूषित वायू, विशेषतः PM2.5 आणि नायट्रोजन डाय ऑक्साईड  यामुळे सार्स कोविड विषाणूंचा फैलाव आणि संसर्ग लवकर होऊ शकतो.
त्याशिवाय, वातावरणातील वायू प्रदूषणाचा मानवी आरोग्यावर अत्यंत विपरीत परिणाम होतो. यात हृदय आणि श्वसनाच्या विकारांचा समावेश आहे, यामुळेही कोविडचा अधिक धोका संभवतो, असे ते म्हणाले.
राष्ट्रपती कार्यालय
मानवी आणि सामाजिक विकासासाठी अध्यात्मासंबंधी चर्चा सत्राचे राष्ट्रपतींच्या हस्ते उद्घाटन
नवी दिल्ली, 26 सप्टेंबर 2019
राष्ट्रपती राम नाथ कोविंद यांनी आज नवी दिल्लीत मानवी आणि सामाजिक विकासासाठी अध्यात्मासंबंधी चर्चा सत्राचे उद्घाटन केले. महात्मा गांधींच्या 150 व्या जयंतीच्या अनुषंगाने अहिंसा विश्वभारतीने या चर्चासत्राचे आयोजन केले होते. जगात शांतता आणि अहिंसा प्रस्थापित करण्यासाठी अध्यात्मिक मूल्यांवर भर आवश्यक असल्याचे महात्मा गांधी ओळखून होते, असे राष्ट्रपती म्हणाले. सत्य, अहिंसा, शांतता आणि सद्भावनेच्या पायावर मानवी समाजाची उत्क्रांती शक्य असल्याचे त्यांनी स्पष्ट केले. गांधीजींचे हे विचार आजच्या काळातही प्रासंगिक आहेत आणि भविष्यातही राहतील, असे राष्ट्रपती म्हणाले.
आजच्या जगात दहशतवाद, हिंसाचार, भ्रष्टाचार, धर्म-जात-भाषेवर आधारीत भेदभाव आणि हवामान बदला सारख्या व्यापक समकालीन समस्यांवर तोडगा शोधण्यासाठी गांधीजींची मूल्य प्रासंगिक असल्याचे राष्ट्रपती म्हणाले. गांधीजींनी दाखवलेल्या मार्गावर वाटचाल केल्यास जागतिक समुदायाचा फायदा होईल, असे त्यांनी सांगितले.
आपल्या लोकसंख्येत 65 टक्के तरुणांची संख्या आहे, त्यांना गांधीजींच्या आदर्श मूल्यांशी जोडल्यास उत्तम समाज घडवण्यासाठी मदत होईल, असे राष्ट्रपती म्हणाले. या कार्यक्रमांमध्ये तरुणांचे अधिकाधिक सहभाग सुनिश्चित करण्याचे आवाहन त्यांनी अहिंसा विश्वभारतीला केले.
R.Tidke/S.Kane/D.Rane
(Visitor Counter : 82
पंतप्रधान कार्यालय
पंतप्रधान नरेंद्र मोदी यांची युकेचे पंतप्रधान ऋषी सुनक यांच्याशी दूरध्वनीवरुन चर्चा
अनेक द्विपक्षीय विषय, विशेषतः व्यापार आणि आर्थिक क्षेत्रातील बाबींच्या प्रगतीचा दोन्ही नेत्यांनी घेतला आढावा
पंतप्रधान मोदी यांनी युकेमधील भारतीय राजनैतिक आस्थापनांच्या सुरक्षिततेचा मुद्दा उपस्थित करून भारत-विरोधी घटकांवर कडक कारवाई करण्याची केली मागणी
आर्थिक गुन्हेगारांना परत पाठवण्याच्या बाबतीत प्रगती व्हावी अशी पंतप्रधानांनी केली मागणी
भारताच्या विद्यमान जी-20 अध्यक्षतेला युकेचा संपूर्ण पाठींबा असल्याचा पंतप्रधान सुनक यांचा पुनरुच्चार
पंतप्रधान मोदी यांनी बैसाखीच्या पूर्वसंध्येला पंतप्रधान सुनक यांना दिल्या शुभेच्छा
नवी दिल्ली, 13 एप्रिल 2023
पंतप्रधान नरेंद्र मोदी यांनी आज युनायटेड किंगडमचे पंतप्रधान ऋषी सुनक यांच्याशी दूरध्वनीवरुन संवाद साधला.
भारत-युके आराखडा 2030 चा भाग म्हणून सुरु असलेल्या अनेक द्विपक्षीय मुद्यांबाबतच्या प्रगतीचा दोन्ही नेत्यांनी यावेळी आढावा घेतला. नुकतेच पार पडलेले उच्च-स्तरीय आदानप्रदान आणि वाढते सहकार्य, विशेषतः व्यापार तसेच आर्थिक क्षेत्रातील सहयोगाबद्दल त्यांनी समाधान व्यक्त केले. लवकरात लवकर दोन्ही देशांदरम्यान परस्परांना फायदेशीर ठरेल असा मुक्त व्यापार करार करण्याच्या गरजेवर दोन्ही नेत्यांनी सहमती व्यक्त केली.
युके मधील भारतीय राजनैतिक आस्थापनांच्या सुरक्षिततेचा मुद्दा उपस्थित करून पंतप्रधान मोदी यांनी युके सरकारने भारत-विरोधी घटकांवर कडक कारवाई करावी अशी मागणी केली.युकेमधील भारतीय उच्चायुक्तालयावर झालेला हल्ला युके सरकारला संपूर्णपणे अस्वीकारार्ह आहे असे सांगून पंतप्रधान ऋषी सुनक यांनी भारतीय कार्यालय आणि त्यात कार्यरत अधिकाऱ्यांच्या सुरक्षिततेची ग्वाही पंतप्रधान मोदी यांना दिली.
युकेमध्ये आश्रय घेतलेल्या आर्थिक गुन्हेगारांचा मुद्दा देखील पंतप्रधान मोदी यांनी यावेळी बोलताना उपस्थित केला. या आरोपींना भारतीय न्याय व्यवस्थेसमोर हजर करण्याच्या दृष्टीने त्यांना भारतात परत पाठवण्याच्या प्रक्रियेबाबत काय प्रगती झाली अशी विचारणा पंतप्रधान मोदी यांनी केली.
सप्टेंबर 2023 मध्ये होणाऱ्या जी-20 परिषदेला उपस्थित राहण्याचे आमंत्रण पंतप्रधान मोदी यांनी पंतप्रधान सुनक यांना दिले. जी-20 समूहाच्या भारताकडील अध्यक्षतेच्या काळात झालेल्या प्रगतीची पंतप्रधान सुनक यांनी प्रशंसा केली आणि भारताचे विविध उपक्रम आणि त्यांच्या यशस्वितेला युकेचा पूर्ण पाठींबा असल्याचा पुनरुच्चार सुनक यांनी केला.
बैसाखीच्या पूर्वसंध्येला पंतप्रधान मोदी यांनी पंतप्रधान सुनक आणि युकेस्थित भारतीय समुदायाला शुभेच्छा दिल्या.
दोन्ही नेत्यांनी आगामी काळात परस्परांच्या सतत संपर्कात राहाण्यास मान्यता दिली.
S.Patil/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
शिक्षण मंत्रालय
आयआयटी प्रवेशासाठी बारावीत 75% गुणांच्या पात्रता निकषात यावर्षी शिथिलता- केंद्रीय शिक्षण मंत्र्यांची घोषणा
3 जुलै 2021 रोजी जेईई  2021 चे आयोजन
नवी दिल्ली, 7 जानेवारी 2021
केंद्रीय शिक्षणमंत्री रमेश पोखरियाल ‘निशंक’ यांनी आज जाहीर केले की यावर्षी आयआयटीमध्ये प्रवेश घेण्यासाठी बारावीत किमान 75% गुण मिळवण्याचे पात्रता निकष शिथिल करण्यात आले आहेत. ते पुढे म्हणाले की जेईई  2021 ही 3 जुलै 2021 रोजी ऑनलाईन पद्धतीने घेतली जाईल. यावर्षी जेईई  आयआयटी खरगपूर घेणार आहे.
S.Tupe/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 152
संरक्षण मंत्रालय
भारतीय नौदलाने ‘खमरी मो सिक्किम’ कार रॅलीला दाखवला हिरवा झेंडा
नवी दिल्ली, 25 सप्टेंबर 2023
दुर्गम भागांचा विकास संबंधी राष्ट्रीय नेतृत्वाचा दृष्टीकोन पुढे नेत भारतीय नौदलाने भारताच्या ईशान्येकडील राज्यांशी संपर्क मजबूत करण्यासाठी बहुआयामी संपर्क कार्यक्रम सुरू केला आहे. खमरी मो सिक्कीम!  ही मोटार कार मोहीम, महाराष्ट्रातील लोणावळा येथील INS शिवाजी येथून सिक्कीम पर्यंत 24 सप्टेंबर ते 15 ऑक्टोबर 23 या कालावधीत अनेक राज्यातून प्रवास करत 6500 किलोमीटरचे अंतर पार करणार आहे. या मोहिमेत नौदल कर्मचाऱ्यांसह महिला अधिकारी आणि नेव्ही वेलफेअर अँड वेलनेस असोसिएशनच्या  सदस्यांचा समावेश आहे, जे 'नारी शक्ती'चे प्रदर्शन घडवतील'. संरक्षण सेवांमध्ये सिक्कीममधील तरुणांच्या सहभागाला प्रोत्साहन देणे, या प्रदेशात सागरी जागरूकता वाढवणे आणि राष्ट्र उभारणी मजबूत करणे हा या कार्यक्रमाचा उद्देश आहे.
24 सप्टेंबर 23 रोजी आयएनएस  शिवाजीचे कमांडिंग ऑफिसर, सीएमडीई,एनएम मोहित गोयल यांनी लोणावळा येथून या कार रॅलीला हिरवा झेंडा दाखवला. ही रॅली तीन टप्प्यांमध्ये काढली जाईल. पहिल्या टप्प्यात महू, झाशी, लखनौ, वाराणसी आणि बागडोगरा येथील थांब्यांचा समावेश आहे. दुसरा टप्पा गंगटोकपासून सिक्कीम पर्यंत असेल. तिसरा टप्प्यात कोलकाता, भुवनेश्वर, विशाखापट्टणम, हैद्राबाद आणि पुण्याचा समावेश असेल. या कार रॅली दरम्यान, सहभागी व्यक्ती विविध शाळांमधील विद्यार्थ्यांशी, दिग्गजांशी संवाद साधतील तसेच संपर्क कार्यक्रम आणि जनजागृती मोहीम राबवतील. 22 दिवसांच्या नियोजित मोहिमेसाठी मेसर्स मारुती सुझुकी इंडिया लिमिटेड आणि इंडियन ऑइल कॉर्पोरेशन लिमिटेड  बरोबर भागीदारी केली आहे.S.Kane/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 45
उपराष्ट्रपती कार्यालय
जातीवाद आणि सांप्रदायिकतेवर आधारित वृत्तांकन टाळण्याची उपराष्ट्रपतींची प्रसारमाध्यमांना सूचना
उपराष्ट्रपतींनी गुंफले डॉ. राजाराम जयपुरीया स्मृती व्याख्यानमालेचे पहिले पुष्प
नवी दिल्ली, 30 एप्रिल 2019
सार्वजनिक जीवनात जात आणि पैशाला वाढते महत्व मिळत असल्याबद्दल उपराष्ट्रपती एम. व्यंकय्या नायडू यांनी चिंता व्यक्त केली आहे. जातीवाद आणि सांप्रदायिकतेला महत्व मिळेल, अशा प्रकारचे वृत्तांकन टाळण्याचे विशेषत: निवडणूक काळात ते टाळण्याची सूचना उपराष्ट्रपतींनी केली आहे.
नवी दिल्ली येथील डॉ. भीमराव आंबेडकर केंद्रात शिक्षण, उद्योजकता आणि मूल्ये यावरील डॉ. राजाराम जयपुरीया स्मृती व्याख्यानमालेचे पहिले पुष्प गुंफताना ते आज बोलत होते.
चारित्र्य, गुणवत्ता, क्षमता आणि आचरण या आधारे नागरिकांनी लोकप्रतिनिधींना निवडून दिले पाहिजे. माध्यमांनीही लोकप्रतिनिधींच्या कामगिरींवर लक्ष्य केंद्रीत केले पाहिजे. लोकप्रतिनिधींनी सदनाची कार्यवाही रोखल्याच्या वृत्तांकनाऐवजी माध्यमांनी लोकप्रतिनिधींनी प्रतिनिधीगृहात विचारलेले प्रश्न, उपस्थित केलेले सार्वजनिक प्रश्न, नागरिकांच्या कल्याणासाठी त्यांची कटिबद्धता या मुद्यांना महत्व दिले पाहिजे, असे मत उपराष्ट्रपतींनी व्यक्त केले.
शैक्षणिक संस्थांनी कौशल्य विकास, रोजगार कौशल्ये आणि नीतीमूल्यांना प्रोत्साहन देण्याची गरज त्यांनी व्यक्त केली.
B.Gokhale/S.Kakade/P.Kor
(Visitor Counter : 72
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातल्या कोविड 19 लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 77.77 कोटींपेक्षा अधिक मात्रा पुरवण्यात आल्या
राज्ये/केंद्रशासित प्रदेश आणि खाजगी रुग्णालयांकडे अद्याप 6.17 कोटी पेक्षा जास्त मात्रा उपलब्ध
कोविड-19 प्रतिबंधक लसीकरणाची देशभरात व्याप्ती आणि गती वाढवण्यासाठी केंद्रसरकार कटीबद्ध आहे. कोविड-19 सार्वत्रिक लसीकरणाचा नवा टप्पा 21 जून 2021 पासून सुरु झाला. लसींची अधिक उपलब्धता, राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लस उपलब्धतेवर आधीच दृष्टीक्षेप आणि प्रवाही लस पुरवठा साखळी याद्वारे लसीकरण अभियानाला अधिक गती देण्यात आली आहे.
देशव्यापी लसीकरण अभियानाचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा पुरवत आहे. कोविड-19 लसीकरण अभियानाच्या सार्वत्रिकीकरणाच्या नव्या टप्यात केंद्र सरकार, देशातल्या लस उत्पादकांकडून उत्पादित 75% लसी खरेदी करून त्या राज्ये आणि केंद्रशासित प्रदेशांना मोफत पुरवत आहे.
|
|
VACCINE DOSES
|
|

|
|
SUPPLIED
|
|
77,77,26,335
|
|
BALANCE AVAILABLE
|
|
6,17,22,315
केंद्र सरकारने आतापर्यंत सर्व स्त्रोताद्वारे 77.77 कोटींपेक्षा जास्त  लसींच्या मात्रा राज्ये/केंद्रशासित प्रदेशांना पुरवल्या आहेत
याशिवाय लसीच्या 6.17 कोटी पेक्षा जास्त  शिल्लक आणि वापरलेल्या नाहीत अशा मात्रा राज्ये आणि केंद्रशासित प्रदेश आणि खाजगी रुग्णालयांकडे उपलब्ध आहेत.
गृह मंत्रालय
पंतप्रधान नरेंद्र मोदी यांनी नेहमीच गुरुपूरब साजरे करण्याला विशेष महत्त्व दिले आहे आणि त्याच भावनेने केंद्रीय गृह मंत्रालयाने यात्रेकरूंचा प्रवास सुरळीत आणि आरामदायी होण्यासाठी सर्व व्यवस्था केल्या आहेत.
केंद्रीय गृहमंत्री अमित शहा यांच्या निर्देशानुसार, गृह मंत्रालयाने गुरुपूरब निमित्त भारतीय शीख यात्रेकरूंना ननकाना साहिबला भेट देण्यासाठी सुविधा पुरवली
नवी दिल्ली, 8 नोव्हेंबर 2022
पंतप्रधान नरेंद्र मोदी यांनी नेहमीच गुरुपूरब साजरे करण्याला विशेष महत्त्व दिले आहे आणि त्याच भावनेने केंद्रीय गृह मंत्रालयाने यात्रेकरूंसाठी सुरळीत आणि आरामदायी प्रवासासाठी सर्व व्यवस्था केली.
एसजीपीसी ,डीएसजीएमसी अंतर्गत एकूण 2,420 भारतीय शीख यात्रेकरू गुरू नानक जयंती सोहळा 2022 मध्ये सहभागी होण्यासाठी 6 नोव्हेंबर 2022 रोजी अटारी रोडने पाकिस्तानला रवाना झाले.
यात्रेकरूंना ननकाना साहिब, सच्चा सौदा इत्यादींसाठी 10 दिवसांचा पाकिस्तानी यात्रेकरू व्हिसा  जारी करण्यात आला आणि त्यांनी प्रामुख्याने एसजीपीसी ,डीएसजीएमसी , हरियाणा यात्री शीख जत्था , सुखमणी साहेब सेवा सोसायटी हरियाणा यासह विविध शीख धार्मिक संघटनांच्या बॅनरखाली प्रवास केला. यात्रेकरू 15 नोव्हेंबर 2022 पर्यंत परतणार आहेत.
त्याचप्रमाणे, गुरुपुरबनिमित्त प्रार्थना करण्यासाठी भारतातील एकूण 433 यात्रेकरूंनी आज आयसीपी डेरा बाबा नानक, अमृतसर द्वारे पाकिस्तानमधील श्री करतारपूर साहिब गुरुद्वाराला भेट दिली.
प्रार्थना करून सर्व यात्रेकरू परत आले आहेत.N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 116
केंद्रीय लोकसेवा आयोग
संयुक्त विभाग अधिकारी/ स्टेनोग्राफर परीक्षा-2015 चा निकाल
संयुक्त विभाग अधिकारी /स्टेनोग्राफर  परीक्षा 2015 मध्ये पार पडली होती, तर मार्च 2021 मध्ये सेवा नोंदणीची पडताळणी करण्यात आली. त्यानुसार निवड झालेल्या उमेदवारांची यादी जाहीर करण्यात आली आहे. विविध विभाग आणि निवड झालेल्या उमेदवारांच्या परीक्षा क्रमांकाची यादी पुढीलप्रमाणे : -
|
|
Category
|
|
Service
|
|
I
|
|
Section Officers’ Grade of the Central Secretariat Service.
|
|
II
|
|
Section Officers’ Grade  of the General Cadre of the Indian Foreign Service, Branch ‘B’.
|
|
III
|
|
Section Officers’ Grade of the Railway Board Secretariat
Service.
|
|
IV
|
|
Private Secretary Grade of the Central Secretariat Stenographers’ Service.
|
|
V
|
|
Grade ’I’ of the Stenographers’ Cadre of the Indian Foreign Service, Branch ‘B’.
|
|
VI
|
|
Grade ’A’ & ‘B’ merged of the Armed Forces Headquarters Stenographers’ Service.
|
|
VII
|
|
Grade ‘B’ of the Railway Board Secretariat Stenographers’
Service.
|
|
VIII
|
|
Section Officers’ Grade of the Intelligence Bureau.
|
|
IX
|
|
Private Secretary Grade in Employees’ State Insurance Corporation.
- The number of candidates recommended in each of 9 categories for the Select List Year 2015 is as under: -
|
|
Category
|
|
No. of Candidates
|
|
I
|
|
470
|
|
II
|
|
16
|
|
III
|
|
07
|
|
IV
|
|
73
|
|
V
|
|
04
|
|
VI
|
|
17
|
|
VII
|
|
04
|
|
VIII
|
|
14
|
|
IX
|
|
Nil